als_Latn dik_Latn sag_Latn
Sekuestrohen veshje kontrabandë në autobusin e linjës Athinë-Shkodër
Në kuadër të luftës ndaj mallrave kontrabandë që futen në Shqipëri nëpërmjet linjave të transportit të udhëtarëve ditën e djeshme në Degën Doganore Kakavijë është zbuluar dhe më pas sekuestruar një sasi malli kontrabandë e fshehur dhe e padeklaruar gjatë kalimit të kufirit.
Ditën e djeshme gjatë kontrollit të ushtruar në autobusin me targa AA 961 GZ të linjës Athinë-Shkodër , të shoqërisë së transportit "Anna Tours Interlines, nga doganierët e pikës së hyrjes, u gjetën të padeklaruara mallra të ndryshme , "veshje firmato”, që i përkisnin drejtuesit të autobusit me iniciale V. Zh. Detyrimi doganor i shmangur në këtë rast kap shumën 570 081 lekë. Malli është sekuestruar dhe shoferi së bashku me kompaninë janë gjobitur nga ana e autoriteteve doganore.
Drejtoria e Përgjithshme e Doganave bën me dije se çdo pikë doganore hyrje në Shqipëri është në gatishmëri të plotë për të ndaluar kalimin e mallrave kontrabandë. Gjithashtu duam që t’i bëjmë thirrje kompanive të transportit që operojnë me shtete jashtë Shqipërisë që të deklarojnë në doganë mallin që transportojnë.
als_Latn als_Latn als_Latn als_Latn